คือจะมาถามให้แฟนอ่ะครับ แฟนมีอาการคล้ายๆมาดขาว ออกมาติดกางเกงใน แต่เปนสีน้ำตาลออกมาเมื่อเช้าแล้วก็ไม่ไหลออกอีกเลย
สวัสดีค่ะ @จากที่เล่ามา ** ลักษณะเมือกขาวที่ออกมาจากช่องคลอดผู้หญิง จะเรียกตกขาวนะคะ @การตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น @จากที่ พาร์ด เล่ามาว่า แฟนมีตกขาวสีน้ำตาลปนมา 1ครั้งแล้วหาย ยังสรุปไม่ได้ค่ะว่า เป็นตกขาวที่ผิดปกติหรือไม่ @แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ. **ถ้ายังคงมีตกขาวสีน้ำตาลออกมาต่อเนื่อง ควรไปพบสูตินารีแพทย์เพื่อรับการวินิจฉัยและรักษาต่อไปค่ะ.